
Esselamu alejkum.  

Da li su postojali dinosaurusi i ostale pomalo ,,čudnije zivotinje,, prije čovjeka i da li su te životinje nestale poslje pogotka asteroida? i da li je prvi čovjek (Adem a.s.) bio isti kao sadasnji čovjek,tj. da li su tačni istorijski podaci o ,,sičušnim,, pogrbljenim ljudima, sa malim mozgom itd…?


* 
* 
* 
* 
* 
* 
* 

 
DA LI SU POSTOJALI DINOSAURSI

Alejkumusselam. Što se tiče prvog pitanja, ako misliš pod tim šta ***[Islam](https://pitajucene.com/search/islam/questions/ "Pretraži pitanja o Islamu")*** kaže o tome, nije mi poznato da imaju neki šerijatski tekstovi koji direktno govore o temi dinosaurusa. Ono što treba jasno naglasiti je da ni ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** ni sunnet ne negiraju njihovo postojanje, a u mnogim ajetima se spominje da je Allah, subhaneh, uništio mnoge narode koji su utjerivali u laž vjerovjesnike i poslanike, i kojima se danas ne zna trag. Pa ako se to dešavalo ljudima nije isključeno da Allah uništi jednu životinjsku vrstu i da joj danas nema traga. Takođe, te životinje sa svojim gorostasnim izgledom, ne trebaju čuditi niti biti misterija ako uzmemo u obzir da ***[nauka](https://pitajucene.com/search/nauka/questions/ "Pretraži pitanja o nauci")*** pretpostavlja da najveći dinosaurus nije bio veći od 15 metara a došlo je u vjerodostojnom hadisu kojeg bilježe Buharija i Muslim od Ebi Hurejre, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Allah je stvorio Adema a njegova visina je šesdeset laktova”. Što je otprilike trideset metara. Tako su njemi bili dinusaurusi poput većine današnjih životinja nama. Isto tako u drugim hadisima je pojašnjeno da se visina ljudi od Adema pa do današnjeg čovjeka postepeno smanjivala.  

A što se tiče nekih drugih čudnih životinja, islamski učenjaci su govorili o takozvanoj sireni. Mada i o njoj u šerijatskim tekstovima nije ništa došlo.  

A ako si mislio pod ovim pitanjem šta nauka kaže o dinosaurusima, onda se vrati na naučne knjige koje govore o toj temi.  

A odgovor na drugo pitanje smo djelimično odgovorili u prvom odgovoru. S tim da treba dodati da su Adem i Hava bili istog nivoa inteligencije kao današnji ljudi i čak je Adem počašćen nad melecima baš činjenicom da ga je Allah poučio nazivima svih stvari, što upućuje da je bio inteligentan i stvoren da može da uči. Kaže Uzvišeni: “I poučio On Adema nazivima svih stvari, a onda ih predoči melekima i reče: “Kažite Mi nazive njihove, ako istinu govorite!” (El-Bekare 31). Znači, Adem, alejhi selam, nije bio sićušan, pogrbljen i malog mozga, a on je otac čovječanstva, tj. ni ostali ljudi nisu bili takvi. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


